جۆوان وودوارد
جۆوان وودوارد (لە دایکبووی ٢٧ی شوباتی ١٩٣٠) خانمەکتەر، بەرھەمھێنەر و چاکوانێکی ئەمریکییە. لە ماوەی ژیانی پیشەگەرییدا، بووەتە براوەی کۆمەڵێک خەڵات لەوانە، یەک جار خەڵاتی ئۆسکار، سێ جار خەڵاتی ئێمی پرایم تایم، ھەروەھا سێ جاریش خەڵاتی گۆڵدن گلۆب.

لە ساڵی ١٩٥٥، جۆوان بۆیەکەمینجار لە فیلمی تا سێ بژمێرە و نزابکە (Count Three and Pray) دەرکەوت. بۆ ساڵی دواتر لە فیلمی ماچێک پێش مردن (A Kiss Before Dying) دەرکەوت. لە سێیەم فیلمیدا لە ساڵی ١٩٥٧، بە بەشداریکردنی بە ڕۆڵی سەرەکی لە فیلمی سێ ڕوخسارەکەی ئێڤی (The Three Faces of Eve) ناوبانگی زیاتر بەربڵاوبوویەوە، بەھۆی فیلمەکەوە بووە براوەی خەڵاتی ئۆسکار بۆ باشترین خانمەکتەر، خەڵاتی گۆڵدن گلۆب بۆ باشترین خانمەکتەر لە ڕۆڵی دراما، خەڵاتی ڕیڤیوی بۆردی ناشنال بۆ باشترین خانمەکتەری بەدەستھێنا، ھەروەھا پاڵێوراوکرا بۆ خەڵاتی بافتا.

لە ماوەی کارکردنی لە فیلمەکانیدا، جۆوان چوار پاڵاوتنی ئۆسکار، دە گۆڵدن گلۆب، چوار بافتا، ھەروەھا نۆ پاڵاوتنی بۆ خەڵاتی ئێمی پرایم تایم وەرگرت.

ژیانی تاکەکەسی 
لە سەرەتادا جۆوان لە پەیوەندیدا بوو لەگەڵ نووسەری ئەمریکی گۆری ڤیدال، دەگوترا ئەوان مارەبڕی یەکتری کراون، بەڵام جۆوان ئەوەی ڕەتکردووەتەوە و ڕایگەیاند کە ئەوە پەیوەندییەکی تاک لایەنە بووە، خودی گۆری کەسێکی ھاوڕەگەزخوازە.

لە ٢٩ی کانوونی دووەمی ١٩٥٨، جۆوان ھاوسەرگیری لەگەڵ ئەکتەر و دەرھێنەری ئەمریکی پۆل نیومان کرد، ھاوسەرگیرییەکان تاکوو ساڵی ٢٠٠٨ بە مردنی پۆل بەردەوام بوو، بەیەکەوە سێ منداڵیان ھەبوو.

سەرچاوەکان 

خانمەکتەرە ئەمریکییەکانی سەدەی ٢١ەم
خانمەکتەرە ئەمریکییەکانی سەدەی ٢٠ەم
براوەکانی خەڵاتی ئۆسکاری باشترین خانمەئەکتەر
خانمەکتەرەکانی فیلمی ئەمریکی
زیندووان
لەدایکبووانی ١٩٣٠
خانمەکتەرە ئەمریکییەکانی سەر ستەیج
براوەکانی خەڵاتی فیلمی فێستیڤاڵی کان بۆ باشترین خانمەکتەر
خانمەکتەرانی ڕۆلی سەرەکی براوەی خەڵاتی ئێمی لە پێشکەشکردنی ناوازە بۆ کۆمەڵە زنجیرەیەک یان فیلم
خانمەکتەرانی تەلەڤیزیۆنی ئەمریکی
براوەکانی خەڵاتی بافتای باشترین خانمەکتەر
خەڵاتی دەستکەوتی ژیانی سەندیکای ئەکتەرانی شاشە